Byšta-kúpele

Byšta-kúpele je miestna časť obce Byšta, v najjužnejšom výbežku Slanských vrchov. Osada sa rozkladá pri krátkom pravostrannom prítoku potoka Byšta (prítok riečky Roňava), 1 km juhovýchodne od obce.

V súčasnosti je strediskom letnej rekreácie. Je tu vybudované kúpalisko s plaveckým a detským bazénom. Neďaleko kúpaliska je na potoku Byšta vybudovaný rybník (plocha 4 ha) s možnosťou člnkovania, vodných športov a rybolovu.

Taktiež tu vznikli malé kúpele miestneho významu, ktoré sa viažu na vývery slano-zásaditých minerálnych prameňov využívaných na vaňové kúpele s liečbou chorôb žalúdočných, reumatických, cievnych a ischiasu.

Ubytovacie a stravovacie služby poskytujú dve ubytovne a verejné táborisko. Osadou prechádza červeno-značkovaný turistický chodník od jazera Izra do neďalekých obcí Kazimír a Michaľany a ďalej až do Tokajskej vinohradníckej oblast.

 Súčasnosť 

Kúpele sú v súčasnosti nefunkčné, zatvorené a chátrajú.http://www.youtube.com/watch?v=SA0p40pOjtE Jednotlivé objekty je možné nájsť na rôznych realitných portáloch.http://www.topreality.sk/bysta/https://byval.sk/nehnutelnosti/Bysta/najlacnejsie

 Referencie 

Kategória:Miestne časti na Slovensku
Kategória:Kúpele na Slovensku
Kategória:Liečebné osady na Slovensku
Kategória:Rekreačné strediská na Slovensku